চিম্পল গগৈ
চিম্পল গগৈ অসমৰ এগৰাকী চলচ্চিত্ৰ পৰিচালক৷ তেওঁ বৰ্তমানলৈকে কেইবাখনো বোলছবি আৰু দূৰদৰ্শনৰ ধাৰাবাহিকৰ পৰিচালনা কৰিছে৷

প্ৰাৰম্ভিক জীৱন 
চিম্পল গগৈৰ জন্ম হয় অসমৰ যোৰহাট জিলাত৷ তেওঁৰ পিতৃ সৰ্ব্বেশ্বৰ গগৈ আৰু মাতৃ পূৰ্ণিমা গগৈ৷ তেওঁ যোৰহাটৰ জগন্নাথ বৰুৱা মহাবিদ্যালয়ৰ পৰা স্নাতক ডিগ্ৰী লাভ কৰে৷ ১৯৯৮ চনত তেওঁ ৰাছিয়ালৈ যায় আৰু মস্কো ষ্টেট ইউনিভাৰ্ছিটি অফ কালচাৰ এণ্ড আৰ্টছৰ পৰা পৰিচালনাৰ শিক্ষা লাভ কৰে৷ ৰাছিয়াৰ পৰা উভতি আহি ২০০১ চনত তেওঁ শিবম নায়াৰক জি টিভিৰ ধাৰাবাহিক পৰিচালনা কৰাত সহযোগ কৰে৷ ২০০২ চনত চিম্পল গগৈয়ে অসমীয়া চলচ্চিত্ৰ পৰিচালনা আৰম্ভ কৰে৷

কেৰিয়াৰ 
চিম্পল গগৈয়ে কেইবাখনো অসমীয়া চলচ্চিত্ৰ তথা দূৰদৰ্শনৰ ধাৰাবাহিকত পৰিচালনা , সংলাপ লিখন আদি কৰিছে৷ ইয়াৰ ভিতৰত উল্লেখযোগ্য হৈছে- আকাশ (অসমীয়া ধাৰাবাহিক) অনুৰাগ তোমাৰ বাবে (অসমীয়া ধাৰাবাহিক), তুমি যদি কোৱা (অসমীয়া চলচ্চিত্ৰ) ২০১৩ চনৰ জুন মাহৰ পৰা তেওঁ ডি ৱাই ৩৬৫ -ত ক্ৰিয়েটিভ কনচেপ্ট ডাইৰেক্টৰ হিচাপে যোগদান কৰে৷ 

তুমি যদি কোৱা এখন অসমীয়া ভাষাৰ ৰোমাণ্টিক বোলছবি৷ বোলছবিখনৰ পৰিচালনা আৰু সংলাপ চিম্পল গগৈৰ৷ এল এন ফিল্মছৰ বেনাৰত জিতুমণি টেৰণে এই বোলছবিৰ প্ৰযোজনা কৰে৷ বোলছবিখনৰ কাহিনী গৌতম ৰাভাৰ৷ ২০১৩ চনৰ ১৪ জুন তাৰিখে এই বোলছবিখনে মুক্তি লাভ কৰে৷

ব্যক্তিগত জীৱন 
চিম্পল গগৈয়ে বৰ্তমান অসমৰ গুৱাহাটীত বাস কৰে৷

তথ্যসূত্ৰ

বাহ্যিক সংযোগ
 Simple Gogoi- Simply chilled  at Fried Eye
 News on Magical Assam blog

অসমৰ চলচ্চিত্ৰ পৰিচালক
অসমীয়া ভাষাৰ চলচ্চিত্ৰ পৰিচালক